मिनी माडल टाउन में सड़क निर्माण शुरू
हांसी | माडलटाउन के साथ लगे मिनी माडल टाउन में गली के निर्माण को मंजूरी मिल गई। इस गली के निर्माण का नगर परिषद चेयरपर्सन निर्मला सैनी ने नारियल फोड़कर आगाज किया। वार्ड की पार्षद मोना चौधरी इस मौके पर मौजूद थीं। चेयरपर्सन ने कहा कि विकास को लेकर किसी प्रकार की कोई कमी नहीं आने दी जाएगी। परिषद लोगों को अधिक से अधिक सुविधाएं प्रदान करने को लेकर दृढ़संकल्प है। पार्षद प्रतिनिधि सीमांत चौधरी ने कहा कि वार्ड के विकास को लेकर कोई कमी नहीं छोड़ी जाएगी। पार्कों, एलईडी लाइटों के बाद सड़कों की तरफ विशेष ध्यान दिया जाएगा, ताकि लोगों को हर सुविधा मिले।
bho_Deva hin_Deva